Mto Madeira

Mto Madeira (kwa Kireno: Rio Madeira; kabla ya ukoloni uliitwa na wenyeji kwa jina asilia Cuyari:  ) ni mto mkubwa katika Amerika Kusini. Una urefu wa km 3,250."Madeira (river)". Talktalk.co.uk  (encyclopedia). Accessed May 2011. Madeira ni sehemu ya mfumo wa Mto Amazonas ukichangia asilimia 15 ya maji yote ya mto huO. 

 Tabianchi ya beseni lake 
300px|thumb|Beseni la Mto Madeira.
Usimbishaji katika beseni la Madeira unacheza baina ya cm/m2 75 na cm/m2 300. Karibu na chanzo chake, Madeira ni mmoja kati ya mito mikubwa duniani ukibeba mkondo wa maji wa m3/s 18,000, takriban nusu ya kiasi cha Mto Kongo. Robo ya maji hayo inatiririka kwenye mitelemko ya milima ya Andes ya Bolivia. 

Njia ya usafiri
Maji ndani ya mto Madeira hucheza sana; wakati wa mvua usawa wake unapanda juu mita 15, na meli kutoka baharini zinaweza kuingia hadi Porto Velho, Brazil, ambayo ni umbali wa kilomita 1800 kutoka Bahari Atlantiki. Lakini katika miezi ya ukame maji hupungua na mto unapitika kwa vyombo vidogo tu visivyoingia chini ya maji zaidi ya mita 2.

Leo hii ni kati ya njia za maji zinazotumiwa zaidi ndani ya nchi ya Brazil na takriban tani milioni 4 za nafaka zinapelekwa nje ya nchi kupitia Mto Madeira.

 Marejeo 

 Viungo vya nje 

The Amazon and Madeira Rivers: Sketches and Descriptions from the Note-Book of an Explorer from 1875

jamii:Mito ya Bolivia
jamii:Mito ya Brazil